  Майя Бывальцева Тодмо конструктор Михаил Тимофеевич Калашников вордскем дырысен 100 ар тырмонлы синпель коньдон но марка поттозы. Юбилеез пусъёнлы дасяськонъя кенешон бере со сярысь вераз Удмуртилэн тӧроезлэсь ужзэ огдырлы быдэсъясь Александр Бречалов. Ужрад туннэ, 17-тӥ куартолэзе, Ижкарын ортчиз. «Ужъюлтошъёс мыным веразы, коньдон поттон сярысь куронэн Центробанклэн кивалтӥсьёсызлы гожтэт дасязы шуыса. Кулэ, дыр, марка поттон пумысен но вераськыны», — вераз улосвыл кивалтӥсь. Бречалов пусйиз, элькун тӧрлыкъёс Калашниковлэн юбилеезлы сӥзем мукет синпель вузъёсты поттон пумысен но ӵектонъёсты кутыны дась. Тодэ вайытом, быдэс дуннелы тодмо автоматэз кылдытӥсьлэсь Михаил Калашниковлэсь 100 ар тырмонзэ Удмуртиын 2019-тӥ арын шуркынмонэ пусъёзы. Та темая вань иворъёсты лыдӟе «Михаил Калашниковлы 100 ар тырмонэз пусъён» сюжетысь Тегъёс: Ижкар Удмуртия МихаилКалашников АлександрБречалов тодынвозён  